
Narva Linnavalitsuse korralduse eelnõu “Puškini-Grafovi tänavate ristmiku ja selle lähiala  detailplaneeringu algatamine” juurde.
Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Amet.
Detailplaneeringu koostamise eesmärgiks on planeeritava maa-ala krundipiiride täpsustamine; liikluskorralduse (juurdepääsude ja parkimise) ja jalakäijate teede lahendamine, haljastuse ja heakorrastuse korraldamine.

Planeeritava ala pindala on ca 0,8 ha.    

Planeeritav ala asub Kerese ja Joaoru linnaosade piiri peal.

Narva LV Arhitektuuri- ja Linnaplaneerimise Amet teeb ettepaneku algatada Narva linna territooriumi: Puškini-Grafovi tänavate ristmiku  ja selle lähiala detailplaneeringu Planeerimisseaduse § 10 punkt 1 ja 5 alusel.  

Lisad:
1. Detailplaneeringu lähteülesanne.
2. Planeeringuala piiride skeem.
